Baltijos prospekto estakada

Baltijos prospekto estakada –  automobilių transporto estakada Klaipėdoje, iškilusi virš Vilniaus plento, Baltijos prospekto ir Šilutės plento gatvių sankirtos, 1,7 km į pietvakarius nuo Jakų žiedo, magistralės  tęsinyje. Stovi atskiros lygiagrečios Vilniaus–Klaipėdos ir Klaipėdos–Vilniaus krypčių estakados su atraminėmis sienomis estakadų pradžioje ir pabaigoje. 

2024 m. pastatytas objektas padeda reguliuoti nenutrūkstamą eismą rytų–vakarų kryptimi važiuojančiam transportui, atskirti į Klaipėdos uostą vykstančio sunkiasvorio transporto ir gyventojų susisiekimo srautus.Patekti į uostamiestį bus lengviau: užbaigta Baltijos pr. sankryžos rekonstrukcija statybunaujienos.lt 2024-04-22 Po dviejų krypčių estakadomis modernizuota „turbožiedinė“ sankryža, įrengtos požeminės perėjos, pritaikyta infrastruktūra negalią turintiems gyventojams ir važiuojantiems dviračiais bei paspirtukais. Plastiškos statinių kreivės vizualiai susijungia erdvėje virš žiedo ir nusileidžia įsiliedamos į Baltijos prospektą.

2019 m. patvirtintas techninis projektas „Baltijos pr., Šilutės pl. (įskaitant įvažiavimą į Dubysos g.) ir Vilniaus pl. žiedinės sankryžos Klaipėdos m. rekonstravimas“, kurį parengė UAB „Kelprojektas“.Pradėta Baltijos prospekto Klaipėdoje rekonstrukcija  „Lietuvos keliai“ 2021/1Nenumatytos kliūtys brangina estakadą 2018-12-14 Per visą statybų laikotarpį tarp savivaldybės ir rangovo buvo pasirašyta 15 sutarties pakeitimų, įvertinusių papildomus darbus ir indeksuotas kainas. Ant estakadų suplanuota išorinėse pusėse įrengti triukšmą slopinančias užtvaras, pėsčiųjų ir dviratininkų eismą organizuoti skirtingame lygyje, įrengiant keturias požemines perėjas. Patekimui į požemines perėjas numatyti laiptai ir vertikalūs keltuvai žmonėms su negalia išorinėje žiedo dalyje bei pandusai vidinėje žiedo dalyje.

Baltijos estakada įrengta 2020–2024 m. Žiedinės sankryžos rekonstrukcijos ir estakados statybų vertė sudarė 40,5 mln. eurų. Iš jų apie 4,2 mln. – Klaipėdos savivaldybės, apie 31,8 mln. – valstybės lėšos (Susisiekimo ministerijos, Ekonomikos ir inovacijų ministerijos), apie 4,5 mln. – Klaipėdos valstybinio jūrų uosto direkcijos lėšos.Klaipėdoje užbaigta Baltijos prospekto sankryžos rekonstrukcija 15min.lt 2024-04-19 Pakeliui į estakadą vykdyti rekonstrukcijos darbai Vilniaus plente (platinami viadukai per geležinkelį).

 Techniniai duomenys 

Rekonstrukcijos metu buvo pastatytos dvi estakados, kurių kiekvienos ilgis 806 m, plotis – po 11 m. Estakadoms sunaudota 11 500 m³ betono. Statinio plotį ribojančių dviejų atraminių sienų bendras ilgis – 400 m, aukštis – iki 5,3 m. Buvo paklota per 50 tūkst. m² asfaltbetonio, įrengta daugiau kaip 7000 m² trinkelių dangos.Baltijos žiedo rekonstrukcija per minutę atviraklaipeda.lt 2024-04-28 Abi estakados turi po dvi eismo juostas, kurių plotis siekia 3,75 m. Jų perdanga – nekarpytos monolitinės plokštės, kurios įrengtos su įtempiamos vielos pluoštais. Aramos – gelžbetoninės, ant polinių pamatų.

 Šaltiniai 

 Nuorodos 

 Baltijos pr. ir Šilutės pl. sankryžos rekonstrukcija Klaipėdoje  kaunotiltai.lt
 Baltijos pr., Šilutės pl. (įskaitant ruožą į Dubysos g. įvažiavimą) ir Vilniaus pl. žiedinės sankryžos Klaipėdos m. rekonstravimo projektas  klaipeda.lt

Kategorija:Klaipėdos tiltai
Kategorija:Lietuvos sijiniai tiltai
Kategorija:Estakados